Държавен вестник, бр. 63, 2011 г., стр. 3

БРОЙ  63	
Д Ъ Р Ж А В Е Н  В Е С Т Н И К 	
СТР.  3  
5. цени за промяна на предназначението 
на поземлени имоти в горски територии;
6. цени на поземлени имоти в горски 
територии, за които нормативен акт или 
държавен орган изисква оценка и в закон 
не са определени други условия и ред за 
изготвяне на оценката;
7. стойности на обезщетения при отчужда-
ване на поземлени имоти в горски територии;
8. стойности на щети, нанесени върху 
поземлени имоти в горски територии;
9. застрахователна и ипотечна стойност 
на поземлени имоти в горски територии.
Чл. 2. Поземлен имот в горска територия 
е имот, отразен в кадастралната карта или 
в картата на възстановената собственост 
като гора по смисъла на чл. 2, ал. 1 и 2 от 
Закона за горите (ЗГ).
Чл. 3. Цената на поземления имот в гор-
ска територия е неговата парична стойност 
към точно определена дата в зависимост от:
1. пазарната конюнктура;
2. стойността на земята и насаждението;
3. специалните полезни функции на гората;
4. местонахождението на имота.
Чл. 4. (1) Цените и стойностите по чл. 1 
се определят чрез оценка, посочена в доклад, 
при условията и по реда на наредбата.
(2) Оценката се изготвя от правоспособен 
независим оценител на поземлени имоти в 
горски територии, регистриран по Закона за 
независимите оценители (ЗНО).
(3) При изготвянето на оценката се използ-
ват методи на оценяване, които са междуна-
родно признати, допустими или предвидени 
от българското законодателство и възприети 
като стандарти за бизнес оценяване.
(4) Оценките се изготвят, като се използва 
един или няколко от следните методи:
1. метод на сравнимите продажби; 
2. метод на приходната стойност; 
3. аналитичен метод (метод на доходната 
стойност с пазарен множител).
(5) Оценката е валидна 12 месеца от да-
тата, посочена в оценителския доклад.
Чл. 5. (1) Изпълнителната агенция по 
горите (ИАГ) създава база данни от инфор-
мацията за извършените възмездни разпоре-
дителни сделки с поземлени имоти в горски 
територии по населени места.
(2) Ежегодно ИАГ издава и публикува 
на електронната си страница бюлетин за 
пазарните цени на поземлените имоти в 
горски територии, който е неразделна част 
от информационната є система.
Г л а в а  в т о р а
ОПРЕДЕЛЯНЕ НА ПАЗАРНА ЦЕНА ЗА 
ПОЗЕМЛЕНИ ИМОТИ В ГОРСКИ ТЕРИ-
ТОРИИ
Чл. 6. (1) Пазарна цена на поземлен имот 
в горска територия е паричният израз на 
осреднените цени от сделки с поземлени 
имоти в горски територии от различни 
видове възмездни разпоредителни сделки, 
сключени в рамките на 12 месеца преди 
датата на възлагане на оценката и вписани 
в службата по вписванията по местонахож-
дението на имота.
(2) Оценителят определя пазарна цена за 
поземления имот в горска територия като 
средна от цените на пазарни аналози по 
метода на сравнимите продажби.
(3) Пазарен аналог е сделка с имот, по-
добен на оценявания, който се намира в 
землището на същото населено място.
(4) Оценителят използва информацията 
за вписаните сделки на пазарни аналози, 
сключени между частни лица през послед-
ните 12 месеца преди датата на възлагане на 
оценката, като не допуска случаен подбор.
(5) Когато оценителят не може да определи 
цена по ал. 2 поради липса на информация, 
могат да се използват пазарните цени за 
поземлените имоти в горски територии за 
населеното място, в което попада имотът, 
съгласно бюлетин, издаден от ИАГ.
(6) Когато оценителят не може да определи 
цени по реда на ал. 2 и 5, в заключението 
на оценителския доклад се посочва, че не 
може да се определи пазарна цена.
Г л а в а  т р е т а
ОПРЕДЕЛЯНЕ НА НОРМАТИВНА ЦЕНА 
ЗА ПОЗЕМЛЕНИ ИМОТИ В ГОРСКИ ТЕ-
РИТОРИИ
Раздел I
Оценка на земята
Чл. 7. (1) Цената на земята според средни-
те стойности на земята по типове месторас-
тения се определя съгласно приложение № 1.
(2) Цената на земята на незалесените 
площи в имота, за които не може да се 
определи тип месторастене, е равна на це-
ната на земята на нелесопригодни площи 
по приложение № 1.
(3) Цената на земята на застроените площи 
в имота се определя според типа месторастене 
на земята, определен в действащия горско-
стопански план или програма за съответния 
подотдел, в който те са разположени. Кога-
то за съответния подотдел не е установено 
месторастене, се приема това на най-близко 
разположения до застроената площ подотдел, 
в който по горскостопански план или про-
грама е определено месторастене.
(4) Курортните местности и курортите от 
национално и местно значение се определят 
съгласно приложение № 2.
(5) Към цената по ал. 1 се прибавя добавка 
съгласно приложение № 3 според местополо-
жението и категорията на населеното място, 
в което попада имотът.